Soto Sokaraja

Soto Sokaraja; sroto Sokaraja nyaéta soto anu dijieun kalawan mibanda ciri anu mandiri ti kota Sokaraja, Banyumas, Jawa Tengah.Yuyun Alamsyah; "Bangkitnya Bisnis Kuliner Tradisional", Jakarta: PT Elex Media Komputindo, 2008, hal.78. Sarérét mah ieu soto sarua baé kawas soto hayam séjéna, pédah dina rasana béda tinu lian alatan maké campuran sambél suuk tur didaharna maké kupat.

Ogé dina bahan dasar anu digunakeun, soto Sokaraja mah diwuwuh ku daun Engkol beunang nyiksikan. Kitu deui hayam beunang ngulub téh dina soto Sokaraja mah digoréng deui nepika garing, kakara di suir-suir atawa dipipitan sangkan gampang nyayagikeunna. Soto Sokaraja anu bahanna tina daging sapi, sok ngahaja milih dagingna téh anu loba gajihna/lemak sangkan leuwih gurih jeung seungit kuahna. Sanajan asalna ti kota Banyumas, kiwari soto Sokaraja ogé geus loba dijual di saluareun kota Banyumas.

 Bahan-bahan anu dipaké 
Bahan-bahan pikeun nyieun soto Sokaraja kayaning:
 Daging hayam atawa daging sapi sakilo, dikulub nepika hipu
 Séréh satangkal, dipéprék
 Laja sabuku, dipékprék
 Salambar daun salam.

Bungbu anu diréndos:
 Bawang bodas 3 sihung
 Bawang beureum 5 sihung
 Jahé sabuku
 Konéng sabuku
 Muncang beunang nyangray 3 siki
 Uyah saperluna.

Sambel suuk: 175 gr suuk, digoréng nepi ka garing.

Bahan tambahan
 Togé 250 gr, banyur ku cai ngagolak, tuluy tuhurkeun
 Daun engkol 6 lambar
 Kacang kadelé, banyur kucai ngagolak, tuhurkeun, tuluy digoréng nepika garing
 Emping atawa kurupuk
 Bawang daun 3 lambar
 Daun salédri, siksikan.

 Tutumbu kaluar 
 Resep membuat soto Jepara
 Resep cara membuat soto Jepara yang enak 
 Resep soto Jepara 

 Dicutat tina 

Kategori:Kadaharan
Kategori:Jajanan pasar
Kategori:Masakan Indonesia
Kategori:Kadaharan urang Indonésia
Kategori:Pasakan
Kategori:Asakan
Kategori:Olahan daging